Nagari Na Kowa

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Nagari Na Kowa

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

Malam Abubakar yana da iyali.

Suna zama a garin Banku.

Sarkin Banku na son tarbiya.

Malam Abubakar na da ɗa mara tarbiya.

Falalu ba shi da kirki ko kaɗan.

Sauran 'yan uwansa kuwa mutanen kirki ne.

Duk suna taimakon iyayensu.

Suna gudun ɓacin ran iyayensu.

Falalu ya zama daban.

Malam Abubakar yakan koya wa 'ya'yansa halin kirki.

Halayen kirkin sun haɗa da yin addu'o'i.

Su kuma girmama na gaba da su.

Amma Falalu ya ƙi ji sai taurin kai.

Malam Abubakar yakan tura yaransa karatun boko.

Malam Abubakar yakan kuma tura su karatun allo.

Malam Abubakar yakan bi karatun boko da yaran.

Duk dai Falalu ya ƙi bin hanya.

Jama'ar gari suna son malam Abubakar sosai.

Yaran gari ma suna son iyalin Malam Abubakar.

Ba mai son Falalu.

Malam Abubakar ba ya raina kowa.

Yaran Malam Abubakar ma ba su raina kowa.

Suna son zaman lafiya a gari.

Suna son lumana a gari.

Falalu kuwa ba ya son zaman lafiya.

Kowa na son hulɗa da Malam Abubakar.

Yaran gari ma na son hulɗa  da yaransa.

Matan gari ma na son hulɗa da matarsa.

Ba su cutar jama'ar gari.

Amma Falalu ya fita daban daga yaran.

'Ya'yan Malam Abubakar sun sami kyauta daga sarki.

Falalu ya biyo su fada.

Sarki ya ce na masu tarbiyya ne.

Falalu bai sami kyauta ba.

Maganan sarki ya dami Falalu.

Falalu ya koma ya gyara halinsa.

Ya kasance da mutanen kirki.

Kowa a Banku ya yi murna.